**MEMORANDUM**

**o spolupráci pri realizovaní Projektu**

uzavreté podľa § 51 zákona č. 40/1964 Zb. Občiansky zákonník v  znení neskorších predpisov a v súlade s § 38 zákona č. 575/2001 Z. z. o organizácii činnosti vlády a organizácii ústrednej štátnej správy v  znení neskorších predpisov (ďalej len „**memorandum**“)

medzi nasledovnými stranami:

**Ministerstvo spravoslivosti SR**

sídlo: .......................................

štatutárny orgán: .......................................

IČO: .......................................

(ďalej ako „**MS SR**“ alebo „**Prijímateľ**“)

**a**

**...................................................**

sídlo: .......................................

štatutárny orgán: .......................................

IČO: .......................................

(ďalej ako „**Spolupracujúci subjekt**“)

(Prijímateľ a Spolupracujúci subjekt spoločne ďalej ako „**strany memoranda**“)

**Preambula**

Vzhľadom na to, že v zmysle zákona č. 757/2004 Z. z. – zákona o súdoch a o zmene a doplnení niektorých zákonov (ďalej aj „zákon o súdoch) ministerstvo spravodlivosti SR ako ústredný orgán štátnej správy súdov úzko spolupracuje so súdmi pri plnení svojich úloh najmä v otázkach koncepčnej povahy a vzhľadom na to, že v dôsledku realizácie Projektu definovaného v článku 1 ods. 1 tohto memoranda by malo dôjsť k zlepšeniu podmienok pre plnenie úloh Spolupracujúceho subjektu v oblasti jeho pôsobnosti, strany memoranda sa dohodli na uzavretí tohto memoranda za účelom vytvorenia právneho základu vzájomnej spolupráce a účasti Spolupracujúceho subjektu na realizácii aktivít Projektu gestorovaného MS SR.

**Článok 1**

**Základné ustanovenia**

1. Prijímateľ bude realizovať v nadväznosti na zmluvu o poskytnutí nenávratného finančného príspevku (ďalej ako „Zmluva o poskytnutí **NFP**“), v súlade s podmienkami vyzvania, kód ........................ (ďalej ako „**vyzvanie**“),

nasledovný projekt:

operačný program: Efektívna verejná správa

spolufinancovaný fondom: Európsky sociálny fond

prioritná os: Prioritná os 2 – Zefektívnený súdny systém a zvýšená vymáhateľnosť práva

špecifický cieľ: Špecifický cieľ 2.2: Zvýšená kvalita a posilnená nezávislosť súdneho systému

poskytovateľ NFP: Ministerstvo vnútra SR

účel projektu: Efektívnejší súdny systém SR posilnením riešenia súdnych sporov prostredníctvom mediácie ako efektívneho nástroja restoratívnej justície

na dosiahnutie cieľa Projektu: cieľom Projektu je zrealizovanie hlavnej aktivity projektu z vecného a časového hľadiska ako aj z hľadiska ostatných podmienok v súlade s prílohou č. 2 Predmet podpory NFP Zmluvy o poskytnutí NFP a v tej súvislosti aj splnenie merateľných ukazovateľov projektu definovaných v prílohe č. 2 Zmluvy o poskytnutí NFP.

(ďalej ako „**Projekt**“)

1. Spolupracujúci subjekt vykonáva svoju pôsobnosť v oblasti ....zabezpečenia výkonu súdnictva s relevantnosťou pre projekt – výkon probácie a mediácie v trestnom konaní... na základe osobitného právneho predpisu, ktorým je ...Zákon č. 550/2003 Z. z - zákon o probačných a mediačných úradníkoch o zmene a doplnení niektorých zákonov, v dôsledku čoho údaje, informácie a ďalšie vstupy vyplývajúce a súvisiace s ním vykonávanou pôsobnosťou sú potrebné pre Prijímateľa pre riadnu realizáciu Projektu a dosiahnutie účelu a cieľa Projektu. Súčasne činnosť Spolupracujúceho subjektu úzko súvisí a bude ovplyvnená dosiahnutím účelu a cieľa Projektu v nadväznosti na článok 2 ods. 2 tohto memoranda.
2. Účelom uzavretia tohto memoranda je vytvorenie právneho rámca pre partnerstvo medzi stranami memoranda a z toho vyplývajúcu spoluprácu strán memoranda, ktoré umožnia zefektívniť procesy a postup Prijímateľa pri realizácii aktivít Projektu a dosiahnutí jeho účelu a cieľa.

**Článok 2**

**Predmet memoranda**

1. Strany memoranda sa dohodli na uzatvorení tohto memoranda s cieľom upraviť ich vzájomné práva a povinnosti a ostatné podmienky súvisiace s realizáciou Projektu v súlade s podmienkami písomného vyzvania za účasti Spolupracujúceho subjektu.
2. Spolupracujúci subjekt uzavretím tohto memoranda súhlasí s tým, že bude aktívne spolupracovať s Prijímateľom za účelom riadnej realizácie Projektu, dosiahnutí jeho účelu a cieľa a zachovaní výsledkov Projektu v dobe Následného monitorovania Projektu, ako je to určené vo vyzvaní, v zmysle ustanovení tohto memoranda, a to najmä za účelom zabezpečenia toho, aby bolo realizáciou Projektu dosiahnuté:
3. pilotné zavedenie špecializácie oprávneného súdneho úradníka na oblasť trestnej mediácie,
4. získanie skúsenosti a poznatkov zo zavedenej špecializácie s cieľom určiť možné optimálne riešenia pre mediáciu v trestných veciach
5. vyhodnotenie realizácie špecializácie na trestnú mediáciu a spolupráca na metodike a odporúčaniach pre prax,

**Článok 3**

**Práva a povinnosti strán memoranda**

1. Prijímateľ plní najmä všetky povinnosti vyplývajúce pre neho zo Zmluvy o poskytnutí NFP za účelom riadnej realizácie aktivít Projektu a dosiahnutia cieľa Projektu. V rámci tohto vykonáva vo vzťahu k tomuto memorandu najmä:
   1. analýza aktuálneho využívania ADR v SR v trestnej mediácii,
   2. vyhodnotenie pilotnej špecializácie súdneho úradníka na mediáciu spolu s metodikou a odporúčaním pre prax
   3. komplexná štúdia civilnej mediácie a probačnej a mediačnej služby
   4. návrh legislatívnych zmien,
2. V nadväznosti na povinnosti Prijímateľa vyplývajúce z odseku 1. tohto článku sa Spolupracujúci subjekt zaväzuje aktívne spolupracovať s Prijímateľom na najmä pri:
3. zabezpečení prideľovania práce výhradne na trestnej mediácii vybranému probačnému a mediačnému úradníkovi,
4. evidovaní získaných skúseností a poznatkov zo zavedenej špecializácie,
5. vyhodnotení realizácie špecializácie na trestnú mediáciu a spolupráca na metodike a odporúčaniach pre prax.
6. Podrobnejšie určenie rozsahu spolupráce  podľa tohto článku, predovšetkým jej konkrétnu formu, rozsah a určenie konkrétnych údajov, informácií a iných dát ktoré bude prijímateľ potrebovať (ďalej ako „**požadované informácie**“), bude vyplývať z konkrétnej písomnej požiadavky prijímateľa adresovanej Spolupracujúcemu subjektu. Spolupracujúci subjekt sa zaväzuje požadované informácie poskytnúť a úlohy vykonať v primeranej lehote, ktorá nesmie byť kratšia ako .......... pracovných dní.
7. V prípade, ak činnosť spolupracujúceho subjektu podľa tohto memoranda bude predstavovať aj inú činnosť ako je uvedená v bode 2 tohto článku, strany memoranda sa osobitne v písomnej forme dohodnú na spôsobe, rozsahu a lehote realizácie takejto činnosti zo strany Spolupracujúceho subjektu.
8. Strany memoranda sa zaväzujú poskytovať si vzájomne súčinnosť za účelom plnenia svojich záväzkov, ktoré im z memoranda vyplývajú.

**Článok 4**

**Osobitné ustanovenia**

1. Strany memoranda vyhlasujú, že sú si vedomé skutočnosti, že na základe tohto memoranda, ani v súvislosti s ním, im nevznikajú žiadne vzájomné finančné záväzky.
2. Strany memoranda sa dohodli, že písomná forma, ktorá je preferovanou formou ich vzájomnej komunikácie podľa tohto memoranda, je splnená zaslaním elektronickej správy (e-mailu) druhej strane memoranda na e-mailovú adresu uvedenú v nasledujúcom odseku tohto článku.
3. Za účelom zjednodušenia komunikácie a realizácie článku 3 ods. 5 tohto memoranda, si strany memoranda určili kontaktné osoby na operatívnu komunikáciu, ktorými sú:

za Prijímateľa: meno a priezvisko:

pracovné zaradenie:

telefón a e-mail:

za Spolupracujúci subjekt: meno a priezvisko:

pracovné zaradenie:

telefón a e-mail:

Doručením požiadavky na e-mailovú adresu priradenú podľa tohto odseku k pracovnému zaradeniu kontaktnej osobe sa táto požiadavka považuje za doručenú strane memoranda. V prípade ak dôjde pri nezmenenom pracovnom zaradení len k zmene konkrétnej fyzickej osoby (vrátane e-mailu a telefónu) v tomto pracovnom zaradení, takáto zmena nepredstavuje zmenu tohto memoranda a nie je preto potrebné vyhotoviť dodatok tohto memoranda.

1. Strany memoranda sa zaväzujú vzájomne si písomne oznamovať akékoľvek zmeny v kontaktných údajoch ako aj v kontaktných osobách do 10 pracovných dní odo dňa, kedy táto zmena nastala.
2. Strany memoranda sú si vedomé, že poskytovateľ uvedený v článku 1 tohto memoranda má právo byť informovaný o akejkoľvek skutočnosti týkajúcej sa spolupráce strán memoranda vo vzťahu k Projektu. Strany memoranda sa preto zaväzujú poskytnúť poskytovateľovi ďalšie nevyhnutné informácie, o ktoré ich tento požiada, a to v primeranej lehote a spôsobom, ktorý bude vyplývať z požiadavky poskytovateľa. Súčasne sa strany memoranda zaväzujú udržať obsah svojich vzájomných záväzkov vo vzťahu k Projektu súladný s podmienkami poskytnutia NFP vyplývajúcimi z písomného vyzvania a tiež súladný so základnými záväzkami vyplývajúcimi z tohto memoranda. Tento záväzok sa vzťahuje na každú zmenu tohto memoranda alebo na iný právny úkon strán memoranda, ak poskytovateľ písomne neodsúhlasí iný postup. V časti záväzkov vyplývajúcich z tohto odseku sa považuje dohoda strán memoranda za dohodu v prospech tretej osoby podľa § 50 Občianskeho zákonníka, ktorou je poskytovateľ uvedený v článku 1 ods. 1 tohto memoranda.

**Článok 5**

**Záverečné ustanovenia**

1. Toto memorandum je uzavreté a nadobúda účinnosť dňom jeho podpisu oboma stranami memoranda.
2. Toto memorandum sa uzatvára na dobu určitú do ukončenia Zmluvy o poskytnutí NFP, ktorej predmetom je realizácia Projektu.
3. Strany memoranda uzatvárajú toto memorandum dobrovoľne, na základe svojej slobodnej vôle, s vedomím si záväzkov, ktoré tým na seba preberajú a vyhlasujú, že sú pripravení ich riadne a včas plniť.
4. Toto memorandum je možné meniť a dopĺňať na základe vzostupne číslovaných dodatkov v písomnej forme, na základe súhlasu oboch strán memoranda. Realizácia článku 4 ods. 3 tohto memoranda nepredstavuje zmenu tohto memoranda, preto sa vykoná len vzájomným odsúhlasením medzi kontaktnými osobami, bez potreby vypracovania dodatku podľa tohto článku.
5. Toto memorandum je vyhotovené v dvoch (2) rovnopisoch s platnosťou originálu, pričom strany memoranda dostanú každá po jednom (1) vyhotovení.

**[[1]](#footnote-2)Podpisy strán memoranda:**

Za Prijímateľa[[2]](#footnote-3): Za Spolupracujúci subjekt[[3]](#footnote-4):

V Bratislave, dňa ..................... V ............................., dňa .......................

................................................... ...................................................

1. V prípade podpisu splnomocneným zástupcom priložiť rovnopis alebo overené plnomocenstvo [↑](#footnote-ref-2)
2. Meno a priezvisko štatutárneho orgánu/splnomocneného zástupcu [↑](#footnote-ref-3)
3. Meno a priezvisko štatutárneho orgánu/splnomocneného zástupcu [↑](#footnote-ref-4)